شەفەق نیوز/ راپۆرتیگ لە ئێزگەی ئاسیای
ئازاد لە زووان سەرچەوەیلیگ لە کۆریای باکووری وت: پیاویگ خاوەن بەلەم راوماسی گولەواران
کریا،  لەوەر گووشگردنی لە ئێزکەیلیگ بیگانە
و قەیەغە کریاگ هەنای لەناو دەریاگە بویە.
پیاوەگە وەناو چۆی ناسریاگە،  هالە تەمەن چلەگان، و لە وەردەم ١٠٠ خاوەن بەلەم
و وەڕێۆبەر ماسیگردنەگان گولەواران کریا.
کۆریای باکووری ریسگایل سەختیگ دیرێد کۆنتڕۆڵ
رەفتار هاووڵاتییەگانی کەێد، و قەیەغەی گووش تەکانن ئەرا فرەی رادیۆ بیگانەگان کەێد.
رادیۆی ئاسیای ئازاد ئاماژە کرد ک پەخش ناودەوڵەتی
لەناو دەریا وەگریەێد.
و مەنزەنە کریەێد ک چۆی کخاوەن ٥٠ بەلەمە، و
لەلایەن یەکیگ لەو کەسەیلەگ وەگەردی کار کەن بەدی کریاگە.
و ڕاپۆرت رادیۆگە لەزووان وەرپرسیگ کۆریایی
باکووری وت؛ چۆی ئەرا دەسەڵاتەگان ئاشکرای کار خوەی کردگە، و توومەت خراوەکاری دژوە
حزبەگە وەپی کریاگە.
سەرچەوەگە وتیش؛ هەنای کاپتنەگە لە سوپا بویە
کار لە رادیۆ کردگە و لەماوەی ١٥ ساڵ گووش دیادە ئێزگەی ئاسیای ئازاد.
یەکیگ لە هاووڵاتیبەگان ئەرا رادیۆی ئاسیای
ئازاد وت دەسەڵاتەگان خوازن چۆی بوودە عبرەتیگ ئەرا مەردم ک گووش تەکانن لە ئێزگەیل
بیگانە مەرگ هالە پشتی.
